જોકે માનસ આ હકીકતથી થોડી જુદી વાત કરે છે. પોતાની મોટીબહેનની વાત એ કરવા માગે છે. માનસની મોટીબહેન સરલા એના કરતાં સાત વર્ષ મોટી છે. માનસના પિતા રિટાયર્ડ થઈ ગયા છે તથા મમ્મી એક બીમારીમાં સપડાયાં છે. એકવીસ વર્ષનો માનસ મા-બાપથી દૂર એક હોસ્ટેલમાં રહીને અભ્યાસ કરે છે. હજુ ઓછામાં ઓછાં ચાર વર્ષ સુધી એ પોતાનો અભ્યાસ છોડી શકે તેમ નથી. મોટીબહેન પરણી ગઈ છે. સાસરે સુખી છે. માનસ બેંગલૂરુ રહીને ભણે છે પણ સરલા તો એનાં મા-બાપની નજીકના શહેરમાં જ રહે છે. માનસની મમ્મીને સતત કોઈ એક વ્યક્તિ સારસંભાળ લેવા માટે જોઈએ. પિતાની પણ ઉંમર થઈ હોવાથી એ મમ્મીનું બહુ ધ્યાન નથી રાખી શકતા.